Sager om, hvorvidt skattemyndighedernes skønsmæssige forhøjelse af skattepligtig indkomst kan tilsidesættes samt henvisning til behandling ved landsret som første instans, jf. retsplejelovens § 226... Vis mere
Ret: Retten i Esbjerg (1. instans)
Faggruppe: Civilsag — Almindelig civil sag
Sagsemner: Retspleje og civilproces;
Skat;

RETTEN I ESBJERG
RETSBOG

Den 24. august 2020 holdt Retten i Esbjerg møde i retsbygningen.

Dommer behandlede sagen.

Sag BS-50961/2018-ESB

VIKING LIFE-SAVING EQUIPMENT A/S
(advokat Hans Severin Hansen)
(advokat Lasse Esbjerg Christensen)

mod

Skatteministeriet Departementet
(advokat Steffen Sværke)

og

Sag BS-50970/2018-ESB

Sagsøger A/S
(advokat Hans Severin Hansen)
(advokat Lasse Esbjerg Christensen)

mod

Skatteministeriet Departementet
(advokat Steffen Sværke)

Sagerne handler om, hvorvidt skattemyndighedernes skønsmæssige forhøjelse af
Viking A/S’ og Sagsøger A/S' skattepligtige indkomst for indkomstå-



2

rene 2006-2009 kan tilsidesættes. Forhøjelsen er baseret på en transfer pricing-
korrektion, der udspringer af, at Viking A/S’ samhandel med Viking-koncer-nens
datterselskaber ifølge skattemyndighederne ikke er sket på armslængde-vilkår.

VIKING LIFE-SAVING EQUIPMENT A/S og Sagsøger A/S har anmodet
om, at sagerne behandles af 3 dommere da spørgsmålet i sagerne har principiel
karakter.

Skatteministeriet har anmodet om, at sagerne henvises til behandling ved
landsret som første instans, jf. retsplejelovens § 226, stk. 1, og i anden række, at
der medvirker 3 dommere ved behandlingen, jf. retsplejelovens § 12, stk. 3.

Sagerne har efter Skatteministeriets opfattelse principiel karakter, idet sagernes
afgørelse forudsætter stillingtagen til principperne i OECD Transfer Pricing Gu-
idelines, som finder anvendelse i transfer pricing-sager, jf. forarbejderne til lig-
ningslovens § 2. Nærmere bestemt er det principielle spørgsmål om, hvornår det
interkvartile interval kan anvendes, ikke tidligere behandlet i retspraksis.

Derudover får afgørelsen betydning for samtlige transfer pricing-sager, hvor den
anvendte metode fører til et interval af mulige sammenligningsgrundlag (hvilket
gør sig gældende i langt de fleste sager), og det samtidig ikke er muligt at fastslå,
om alle de mulige sammenligningsgrundlag er sammenlignelige med
virksomhederne i de kontrollerede transaktioner.

Viking Life-Saving Equipment A/S og Sagsøger A/S afviser, at sagerne kan
henvises til landsretten og har til støtte herfor anført, at sagernes primære
spørgsmål beror på en sædvanlig bevisbedømmelse af om Viking Life-Saving
Equipment A/S' prisfastsættelse i sagsperioden var på armslængdevilkår. Det af
Skatteministeriet fremhævede spørgsmål om, hvornår det interkvartile interval
kan anvendes, er alene relevant, for det tilfælde, at rettens bevisbedømmelse
vedrørende det primære spørgsmål måtte falde ud til Skatteministeriets fordel.

Skatteministeriet har oplyst, at de er enig i, at spørgsmålet om, hvornår det in-
terkvartile interval kan anvendes, hovedsageligt bliver relevant ved domsto-lene,
når Skatteministeriet får ret i, at skatteydernes prisfastsættelse ikke er på
armslængde, og skattemyndighederne derfor skal foretage et skøn over ind-
komsten.

Retten afsagde

KENDELSE



3

Sagerne angår spørgsmålet om, hvorvidt skattemyndighedernes skønsmæssige
forhøjelse af Viking A/S’ og Sagsøger A/S' skattepligtige indkomst 2009 kan
tilsidesættes. Forhøjelsen er baseret på en transfer pricing-korrektion og ho-
vedspørgsmålet er, hvornår det interkvartile interval kan anvendes ved vurde-
ringen.

Parterne er enige om, at sagerne er af principiel karakter.

Uanset at der i sagerne vil skulle foretages en konkret bevismæssig vurdering af
en række momenter, har denne afvejning vidererækkende betydning, da det ud fra
oplysninger lægges til grund, at afgørelsen vil kunne få betydning for andre
lignende sager. Afgørelsen vil således få betydning for samtlige transfer pri-cing-
sager, hvor den anvendte metode fører til et interval af mulige sammenlig-
ningsgrundlag, og det samtidig ikke er muligt at fastslå, om alle de mulige sam-
menligningsgrundlag er sammenlignelige med virksomhederne i de kontrolle-
rede transaktioner.

Retten finder på denne baggrund efter en samlet vurdering, at sagerne også har
generel betydning for retsanvendelsen og retsudviklingen.

Betingelserne for at henvise sagerne til behandling ved landsret som første in-
stans er derfor opfyldt, jf. retsplejelovens § 226, stk. 1.

THI BESTEMMES:

Sagerne henvises til behandling ved Vestre landsret.